b'\n_START_ARTICLE_\nRazguri\n_START_SECTION_\nSveta Ana\n_START_PARAGRAPH_\nCerkev svete Ane nad vasjo je iz konca 14. stoletja (nekateri viri pravijo da iz konca 17. stoletja). Zgrajena je iz fli\xc5\xa1a in apnenca. Nad vhodom v cerkev je v kamen izklesan grb devinsko - nabre\xc5\xbeinskih grofov. Nasproti nje je kal. Nazadnje so jo prenavljali med letoma 1990 in 1994. Pri cerkvi je posnet tudi del filma Ne jo\xc4\x8di, Peter. Zraven cerkve je pokopali\xc5\xa1\xc4\x8de, na katerem raste preko sto let stara lipa._NEWLINE_Pod cerkvijo je bila v\xc4\x8dasih kapelica, ki pa so jo ob \xc5\xa1iritvi makadamske ceste, leta 1961, podrli. Va\xc5\xa1\xc4\x8dani so to kapelico imenovali \xc2\xbbpil\xc2\xab. Sveta Ana je tipi\xc4\x8dna primorska cerkev najverjetneje iz 17. stoletja, s tristransko zaklju\xc4\x8denim prezbiterijem, zvon\xc4\x8dnico s tremi linami in vhodno lopo. V\xc4\x8dasih je bila vsa pokrita s skrilami , zdaj so skrile samo \xc5\xa1e na prezbiteriju. Edina letnica \xe2\x80\x93 1847 na prekladi portala nam d\xc3\xa1 vedeti, da je bila tudi ta cerkev prezidana sredi 19. stoletja._NEWLINE_V vasi praznujejo \xc5\xa1agro - \xc2\xbbANDHT\xc2\xab\xc2\xa0na prvo nedeljo v avgustu.\n_START_SECTION_\nKal pri sveti Ani\n_START_PARAGRAPH_\nV\xc4\x8dasih so je v kalu napajala \xc5\xbeivina, ki so jo razgurski otroci pasli naokrog po travnikih in pa\xc5\xa1nikih. To je eden izmed redkih naravnih kalov v \xc5\xa1ir\xc5\xa1i okolici.'